OpenLLM-France/wikimedia huggingface dataset:
# Aurangabad

«Aurangabad» té aquests significats:
* Aurangabad (Bangladesh), mauza mogol al districte de Sunamganj, Bangladesh
* Aurangabad (Bengala Occidental), ciutat de Bengala Occidental, districte de Murshidabad, Índia
* Aurangabad (Bihar), ciutat de Bihar, Índia
* Aurangabad (Kheri), vila del districte de Kheri a Uttar Pradesh
* Aurangabad (Maharashtra), ciutat de Maharashtra (abans a Hyderabad, Índia)
* Aurangabad (Sitapur), vila del districte de Sitapur a Uttar Pradesh
* Aurangabad Bangar, ciutat d'Uttar Pradesh (abans a Oudh), Índia Britànica
* Aurangabad Sayyid, ciutat d'Uttar Pradesh, districte de Bulandshahr, Índia
* Districte d'Aurangabad (Bihar), districte de Bihar, Índia
* Districte d'Aurangabad (Maharashtra), districte de Maharashtra (abans a Hyderabad, Índia)
* Divisió d'Aurangabad, antiga divisió d'Hyderabad i moderna de Maharashtra
* Pargana d'Aurangabad (Kheri), antiga pargana d'Oudh, districte de Kheri
* Pargana d'Aurangabad (Sitapur), antiga pargana d'Oudh, districte de Sitapur
* Subdivisió d'Aurangabad, antiga subdivisió de la presidència de Bengala, Índia Britànica
# Una estafa celestial

Una estafa celestial (títol original, Playing God) és una pel·lícula nord-americana del 2021 escrita i dirigida per Scott Brignac i protagonitzada per Luke Benward, Michael McKean, Alan Tudyk i Hannah Kasulka. Es va estrenar als cinemes i sota demanda el 6 d'agost de 2021. Ha estat subtitulada al català.

## Repartiment

* Luke Benward com a Micah
* Michael McKean com a Frank
* Alan Tudyk com a Ben
* Hannah Kasulka com a Rachel
* Jude Demorest
* Marc Menchaca

## Producció

El 14 de maig de 2018, es va anunciar que Scott Brignac estava escrivint i dirigint una nova pel·lícula titulada, Playing God que seria produïda per Aaron Benward i Russell Grove. Al costat de l'anunci inicial, es va confirmar que Luke Benward, Michael McKean, Alan Tudyk, Hannah Kasulka, Jude Demorest i Marc Menchaca s'havien unit al repartiment principal. El rodatge va començar el maig de 2018 a Houston, Texas.

## Referències

* ↑ Lane, Carly. «Exclusive: 'Playing God' Trailer Reveals a Cool Caper Thriller About a Family of Con Artists», 08-07-2021. [Consulta: 9 juliol 2021].
* ↑ «Playing God». Goita què fan, ara!. [Consulta: 26 febrer 2023].
* 1 2 «Luke Benward, Michael McKean, Alan Tudyk & Hannah Kasulka To Star In ‘Playing God’», 14-05-2018. [Consulta: 14 maig 2018].

## Enllaços externs

* Playing God a Goita què fan, ara!
# The Concorde - Airport ' 79

The Concorde - Airport ' 79 és una pel·lícula estatunidenca dirigida per David Lowell Rich i estrenada el 1979.

## Argument

Un Concorde està a punt de sortir de l'aeroport de Washington Dulles, direcció Moscou en un vol inaugural, pels Jocs Olímpics de 1980 que tindran lloc a l'URSS. Entre els passatgers hi ha una coneguda periodista, Maggie Whelan, que ha aconseguit gairebé per accident, documents que proven que el poderós home de negocis Kevin Harrison (amb qui té un idil·li) és un traficant d'armes. Per evitar ser desemmascarat davant el món sencer, Harrison va decidir tirar l'avió amb l'esperança d'eliminar la seva amant, que s'havia convertit en incòmoda. El primer intent, amb un míssil terra-aire, falla; el Concorde se les arregla per evitar ser colpejat i el coet és abatut per dos la F-15 de la Força Aèria dels EUA. El segon intent té lloc sobre l'Oceà Atlàntic mentre el Concorde està arribant a França, un Phantom F-4 ataca el Concorde, però un cop més l'habilitat dels pilots (Paul Metrand e Joe Patroni), i l'actuació immediata de la defensa aèria francesa amb el seu Mirage, evitant la tragèdia i el Concorde, encara que una mica danyat, aterrar a París (on es lliura amb èxit l'òrgan per un trasplantament d'un nen).

## Repartiment

* Alain Delon: Capità Paul Metrand
* George Kennedy: Cap. Joe Patroni
* Susan Blakely: Maggie Whelan
* Robert Wagner: Dr. Kevin Harrison
* Sylvia Kristel: Isabelle
* Eddie Albert: Eli Sands
* David Warner: Peter O'Neill
* Uta Taeger
* Cicely Tyson: Elaine

## Al voltant de la pel·lícula

* Aquesta pel·lícula forma part d'una sèrie de pel·lícules sobre catàstrofes (Airport, Airport'77...)
* L'avió que es va fer servir per a la pel·lícula, matriculat Concorde 203 (F-BTSC) (203) és el que es va estimbar a Gonesse, prop de París el 25 de juliol de 2000.

## Enllaços externs

* Fitxa NotreCinéma (francès)
# Športni park Stožice

El Športni Parc Stožice és un nou complex esportiu d'usos múltiples i centres comercials a Ljubljana, Eslovènia, que està actualment en construcció. Un cop finalitzat el 2010, s'utilitzarà sobretot per als partits de futbol i serà l'estadi local del NK Olimpija Ljubljana i el pavelló local també del KK Union Olimpija (equip de bàsquet). Tindrà una capacitat de 16.038 espectadors. Es construiran també un pavelló esportiu, garatges subterranis i un centre comercial. El termini per a la terminació de l'estadi i el pavelló és el 30 de juny de 2010 i el 2011 pel centre comercial. Està previst que la selecció nacional d'Eslovènia inauguri aquest estadi el 18 d'agost de 2010 en un partit amistós contra Austràlia.
# Lignou

Lignou és un municipi francès situat al departament de l'Orne i a la regió de Normandia. L'any 2007 tenia 137 habitants.

## Demografia
### Població

El 2007 la població de fet de Lignou era de 137 persones. Hi havia 52 famílies de les quals 12 eren unipersonals (8 homes vivint sols i 4 dones vivint soles), 24 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 79 habitatges, 58 eren l'habitatge principal de la família, 10 eren segones residències i 11 estaven desocupats. Tots els 79 habitatges eren cases. Dels 58 habitatges principals, 45 estaven ocupats pels seus propietaris i 13 estaven llogats i ocupats pels llogaters; 2 tenien dues cambres, 15 en tenien tres, 18 en tenien quatre i 23 en tenien cinc o més. 52 habitatges disposaven pel capbaix d'una plaça de pàrquing. A 33 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lignou el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 8 |
| 4 | 65 a 69 | 4 |
| 8 | 60 a 64 | 4 |
| 4 | 55 a 59 | 8 |
| 4 | 50 a 54 | 0 |
| 0 | 45 a 49 | 0 |
| 12 | 40 a 44 | 4 |
| 8 | 35 a 39 | 0 |
| 12 | 30 a 34 | 8 |
| 12 | 25 a 29 | 4 |
| 4 | 20 a 24 | 0 |
| 8 | 15 a 19 | 8 |
| 4 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 89 persones, 66 eren actives i 23 eren inactives. De les 66 persones actives 55 estaven ocupades (31 homes i 24 dones) i 11 estaven aturades (5 homes i 6 dones). De les 23 persones inactives 11 estaven jubilades, 8 estaven estudiant i 4 estaven classificades com a «altres inactius».

### Ingressos

El 2009 a Lignou hi havia 58 unitats fiscals que integraven 139,5 persones, la mediana anual d'ingressos fiscals per persona era de 16.379 €.

### Activitats econòmiques

L'any 2000 a Lignou hi havia 19 explotacions agrícoles que ocupaven un total de 656 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques de Lignou a l'INSEE.
* Évolution et structure de la population Fitxa amb el detall de dades de Lignou a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# The Brick Moon

The Brick Moon és un conte escrit per Edward Everett Hale i publicat en sèrie a The Atlantic des del 1869. És una obra de ficció especulativa que conté la primera descripció coneguda d'un satèl·lit artificial.

## Sinopsi

The Brick Moon està escrit com si fos un diari. Descriu la construcció i llançament en òrbita d'una esfera de 61 metres de diàmetre, construïda amb maons. Estava pensada com una ajuda de navegació, però va ser llançada accidentalment amb persones a bord. La tripulació sobreviu, per la qual cosa el relat també proporciona la primera descripció fictícia coneguda d'una estació espacial.

## Obres relacionades

En 1865, Jules Verne havia publicat la seva novel·la De la Terra a la Lluna, que incloïa la noció d'un vol espacial tripulat, però no la idea d'un satèl·lit artificial.

## Referències

* ↑ «The Brick Moon and Other Stories by Edward Everett Hali» (en anglès). Project Gutenberg.
* ↑ «Contents» (en anglès). The Atlantic Monthly, 24, 141 [Consulta: 15 setembre 2012].
* 1 2 Mann, Adam «Strange Forgotten Space Station Concepts That Never Flew» (en anglès). Wired Magazine, 25-01-2012 [Consulta: 24 gener 2012].
# Josep Manuel Benedicto

Josep Manuel Benedicto (Barcelona, 1895 - Barcelona, 1964) va ser un escultor català.

## Biografia

Va ser deixeble de Manuel Fuxà, Antoni Alsina i Antoni Parera. D'estil classicista, va efectuar diverses obres d'art públic a Barcelona:
* Font del nen pescador (1947), en avinguda Diagonal amb Casanova, una obra en bronze que representa un nen que ha agafat un peix, el qual sosté amb una mà mentre que amb l'altra fa el senyal de victòria.
* Font de Blancaneu (1947), en la plaça Gal·la Placidia, com l'anterior realitzada en bronze i inaugurada el mateix dia, amb la figura del popular personatge infantil creat pels germans Grimm, acompanyada d'un cervatell.
* Joventut (1952), en la plaça Francesc Macià, un nu femení elaborat en marbre en el context de la celebració del Congrés Eucarístic Internacional de 1952.
* A Alexander Fleming (1955), als Jardins del Doctor Fleming, al costat de l'Hospital de la Santa Creu, un bust en marbre del descobridor de la penicil·lina, situat sobre una font.

## Referències

* ↑ Lecea et al., 2009, p. 244.
* ↑ Lecea et al., 2009, p. 245.
* ↑ «La Blancanieves de Gal·la Placídia» (en castellà), 04-07-2021. [Consulta: 28 agost 2023].
* ↑ Lecea et al., 2009, p. 247.
* ↑ Lecea et al., 2009, p. 286.

## Bibliografia

* Lecea, Ignasi de; Fabre; Grandas; Huertas; Remesar. Art públic de Barcelona. Barcelona: Ajuntament de Barcelona i Àmbit Serveis Editorials, 2009. ISBN 978-84-96645-08-0.
# Quadratí

Un quadratí o una garrofa Tipus tipogràfic utilitzat en tipografia que té el cos de la lletra i l'amplada igual que el cos, emprada per a separar dues paraules o bé per a formar un espai en blanc.
Dit també de la unitat de mesura que serveix per a mesurar els espai en blanc i els quadrats tipogràfics. Com que té proporcions quadrades, un quadratí de cos vuit té una amplada de vuit punts.
Els espais de cada cos es basen en el quadratí: un espai mitjà és la quarta part del quadratí i un espai gruixut és la tercera part del quadratí (els espais fins sempre mesuren un punt).

## Referències

* ↑ DCVB
* ↑ «Quadratí». Diccionari de la llengua catalana de l'IEC. Institut d'Estudis Catalans.
# Gáspár Borbás

Dr. Gáspár Borbás (hongarès: Borbás Gáspár) (Budapest, 26 de juliol de 1884 - Budapest, 14 d'octubre de 1976) és un exfutbolista hongarès de la dècada de 1910.
Fou 41 cops internacional amb la selecció hongaresa amb la qual participà en els Jocs Olímpics d'Estiu de 1912. Pel que fa a clubs, defensà els colors de MAC i Ferencvaros.

## Referències

* ↑ Perfil a http://www.labdarugo.be/Borbas.html http%3A%2F%2Fwww.labdarugo.be%2FBorbas.html Arxivat
# Grana padano

El grana padano és un formatge de pasta premsada cuita italià originari de la plana padana és una denominació d'origen protegida i a Itàlia es diu simplement grana (que vol dir el plural de gra), ja que és l'únic dels formatges d'aquesta tipologia que té la paraula "grana" en la seva denominació reconeguda.
S'elabora a Emilia-Romagna, Veneto, Lombardia i Piemont. És similar al formatge parmesà.

## Forma

De forma cilíndrica amb la superfície llisa i un diàmetre entre 35 i 45 cm amb una alçada de 18 a 25 cm. La crosta és groga i la pasta granulosa (d'on ve el nom de grana).

## Origen històric

Té un origen medieval elaborat pels monjos per tal de conservar la llet de les vaques amb la qual està fet.

## Transformació

El Grana Padano és un formatge de pasta dura i de pasta cuita. La llet de vaca parcialment descremada es posa en una gran olla d'aram de 12 hectolitres de capacitat i s'escalfa mitjançant vapor. El quall que es fa servir és natural. El producte quallat s'embolica en una tela de lli i s'acaba de fer en una cambra calenta. Se li posa un segell identificatiu amb el nom de"Grana Padano", el codi de l'empresa i la sigla de la província i any de producció. A més a cada forma s'aplica una placa de caseïna amb un codi.
Després de 48-72 hores les formes són immerses en salmorra durant 20-25 dies. Després reposen per un període que va d'un mínim d'un any (grana giovane) a més de dos anys (Grana Riserva).
Una forma de grana padano DOP ha de pesar obligatòriament entre 24 kg i 40 kg.

## Notes

* ↑ http://www.granapadano.com

## Enllaços externs

* Consorci de la tutela del Grana Padano
# Štefan Čambal

Štefan Čambal (Bratislava, 16 de desembre de 1908 - Praga, 18 de juliol de 1990) és un exfutbolista eslovac de la dècada de 1930 i entrenador.
Fou 22 cops internacional amb la selecció txecoslovaca amb la qual participà en la Copa del Món de Futbol de 1934.
Pel que fa a clubs, defensà els colors de 1. ČsŠK Bratislava, Teplitzer FK, SK Slavia Praha, SK Židenice i Baťa Zlín.

## Referències

* ↑ (alemany) Profile at weltfussball
* ↑ Štefan Čambal - estadístiques internacionals al lloc web de l'Associació de Futbol de la República Txeca (txec)
* ↑ Český a československý fotbal - lexikon osobností a klubů, Jeřábek Luboš
* ↑ Štefan Čambal a National-Football-Teams.com (anglès)
# Miquel Roqué i Farrero

Miquel Roqué i Farrero, més conegut com a Miki Roqué, (Tremp, 8 de juliol de 1988 - Barcelona, 24 de juny de 2012) fou un futbolista català que milità de defensa central al Liverpool FC i al Real Betis Balompié.

## Trajectòria

Format a les categories inferiors del CF Tremp i després de la UE Lleida, l'agost de 2005 fou incorporat al Liverpool Football Club de la mà del tècnic Rafael Benítez. El seu debut amb l'equip anglès fou, amb 17 anys, el 5 de desembre de 2006 en un partit de Champions League enfront del Galatasaray Spor Kulübü. A les files del Liverpool FC guanyà la Copa anglesa de futbol juvenil enfront del Manchester City FC. La temporada següent Roqué fou cedit a l'Oldham Athletic i al mercat hivernal al Xerez CD, on disputà la segona volta. Posteriorment fou cedit al FC Cartagena per la temporada 2008/09. L'estiu de 2009 fitxa pel Real Betis Balompié per tres temporades. El març de 2011 li fou detectat un tumor maligne a la pelvis que li va causar la mort el juny de 2012.

## Referències

* ↑ «El Liverpool fitxa el juvenil del Lleida Miquel Roque, de 17 anys». 324.cat, 24-06-2012. [Consulta: 24 juny 2012].
* ↑ «El defensa català del Betis Miki Roqué pateix un tumor». Ara.cat, 06-03-2011. [Consulta: 24 juny 2012].
* ↑ «El jugador català del Betis Miki Roqué estarà de baixa indefinida per un tumor a la pelvis». 324.cat, 06-03-2011. [Consulta: 24 /6/2012].
* ↑ «Mor el central català del Betis, Miki Roqué». ara.cat, 24-06-2012. [Consulta: 25 juny 2012].
# Josep Campmany i Cunillé

Josep Campmany i Cunillé (Badalona, 1893-1989) fou un mestre d'escola català, fill de Joan Campmany i Mongay (1847-1918) i Madrona Cunillé i Serra (1853-1920). Després de treballar en diversos projectes educatius de la ciutat de Badalona, el 1926 passà a exercir de professor de català a l'Institut Tècnic Eulàlia, de Barcelona.
En unes circumstàncies difícils, el 1938 n'assumí la direcció fins a la seva jubilació el 1976, quan va ser succeït en el càrrec per la seva filla Mercè Campmany i Giralt (1934-2022). El 1940 defensà l'Institut Tècnic Eulàlia davant del Tribunal de Responsabilitats Polítiques a causa de la seva ideologia catalana. El 19 d'octubre de 1922 es casà amb Francesca Giralt i Casals (1897-1992), i tingueren cinc filles i deu nets. Van ser membres de l'Orde Franciscà Seglar.
De ben jove, conreà la poesia. El 1916 va ser secretari-mantenidor dels Jocs Florals celebrats a Badalona, on Josep Carner va guanyar la Flor Natural. Entre 1917 i 1936 fou redactor i director de la revista Aubada. De 1940 a 1941 va presidir el Círcol Catòlic de Badalona.

## Referències

* 1 2 "Records i vivències de la família Campmany i Giralt. Barcelona: Memòries edicions, 2014 [Consulta: 16 abril 2015].
* ↑ Suñé, Albert; Clara Estrada i Francesc Magrinyà. Institut Tècnic Eulàlia. Seixanta anys d'història, 1985.
# Juan Manuel Jaime Ortea

Juan Manuel Jaime Ortea (Lleida, 23 d'abril de 1972) és un enginyer i polític català, diputat al Parlament de Catalunya en la V i VI Legislatures.
Diplomat en Enginyeria Tècnica Agrícola per la Universitat de Girona. Pertany a l'Associació de Joves Estudiants de Catalunya i a l'associació de suport al Tercer Món Mon 3. També milita al PSC-PSOE, del qual és secretari d'Organització de la Comissió executiva nacional de les Joventuts Socialistes de Catalunya i secretari d'Organització de l'Agrupació de Sabadell, ciutat on resideix. A les eleccions al Parlament de Catalunya de 1999 i 2003 fou elegit diputat al Parlament de Catalunya, on ha estat president de la comissió d'estudi sobre la situació de les polítiques de joventut.

## Referències

* ↑ Diputats del Parlament de Catalunya en la VI Legislatura p. 157

## Enllaços externs

* Biografia
* Bloc personal de Juan Manuel Jaime
# Guido Breña

Guido Breña López OP (9 de juliol de 1931, Puquio, Perú - † 9 de juliol de 2013, Miami, Estats Units) fou un frare dominic i bisbe emèrit d'Ica.

## Episcopat

Va ser nomenat bisbe el 5 d'octubre de 1973, i el 25 de novembre del mateix any va rebre la consagració episcopal com a bisbe d'Ica de mans de l'aleshores cardenal Juan Landázuri Ricketts. Va exercir el seu episcopat fins al 31 d'octubre de 2007, quan es va retirar de la seu, aleshores el van nomenar bisbe emèrit.
Va morir d'un infart a Miami, però el 21 de juliol de 2013 van traslladar les seves restes a Lima, al convent de Sant Domènec.
# Gene Saks

Gene Saks (Nova York, Estats Units, 8 de novembre de 1921 - East Hampton, Nova York, 28 de març de 2015) va ser un actor i director de cinema i teatre estatunidenc. Va estar casat amb l'actriu Beatrice Arthur.

## Biografia

Nascut a la Big Apple, Saks, durant la Segona Guerra Mundial, va estudiar a la Universitat Cornell, i art drama a la New School for Social Research. Des de finals dels anys quaranta van començar una intensa col·laboració amb el director de teatre Neil Simon; Junts van escriure diverses obres entre elles:
* The Odd Couple, 1965
* California Suite, 1976
* Jake's Women, 1982
* Biloxi Blues, 1985
* Broadway Bound, 1986
L'estranya parella es va realitzar per primera vegada al teatre, amb Walter Matthau i Art Carney, després al cinema amb la parella Matthau i Jack Lemmon. Fins i tot Califòrnia Suite va tenir una adaptació al cinema, el 1978, en la qual hi van actuar Jane Fonda, el mateix Matthau, Maggie Smith i Michael Caine. El 1969 va dirigir una comèdia brillant, Cactus Flower , de nou protagonitzada per Walter Matthau, Goldie Hawn (que va guanyar l'oscar a la millor actriu i Ingrid Bergman. El 1974 dirigeix Lucille Ball, la seva esposa Beatrice Arthur i Robert Preston en un fracàs comercial, el musical Mame. Saks va guanyar el premi Tony en tres ocasions: el 1977 per a I Love My Wife, el 1983 per a Brighton Beach Memoirs i el 1985 amb Biloxi Blues . El 1991 va dirigir una producció italiana, la pel·lícula Cin cin, protagonitzada per Julie Andrews i Marcello Mastroianni. El 1998, va ser el director d'un episodi de la sèrie Law & Order.

## Filmografia
### Actor

* 1958: Where Is Thy Brother? (TV): Mr. Kalish
* 1965: A Thousand Clowns: Leo 'Chuckles The Chipmunk' Herman
* 1975: El presoner de la Segona Avinguda (The Prisoner of Second Avenue): Harry Edison
* 1978: The One and Only: Sidney Seltzer
* 1983: Malalt d'amor (Lovesick): Frantic Pacient
* 1984: The Goodbye People: Marcus Soloway
* 1991: The Good Policeman
* 1994: Nobody's Fool: Wirf Wirfley
* 1994: I.Q.: Borís Podolski
* 1996: On Seventh Avenue de Jeff Bleckner (Telefilm): Sol Jacobs
* 1997: Deconstructing Harry: Harry's Father

### Director

* 1967: Barefoot in the Park
* 1968: L'estranya parella (The Odd Couple)
* 1969: Flor de cactus (Cactus Flower)
* 1972: Last of the Red Hot Lovers
* 1974: Mame
* 1986: Brighton Beach Memoirs
* 1991: Cin cin
* 1995: Bye Bye Birdie (TV)
# Joan Prats

Joan Prats és el nom dels següents personatges:
* Joan de Déu Prats Pijoan (Barcelona, 1967), escriptor barceloní.
* Joan Baptista Prats i Català (Benicolet, 1942), professor universitari i polític català.
* Joan Prats Bonet (Sant Antoni de Portmany, Eivissa, 1942), arquitecte eivissenc.
* Joan Prats i Vallès (Barcelona, 1891 — 1970) promotor artístic català
# Leopold II de Babenberg

Leopold II dit el Bell (1050 – 12 d'octubre de 1095) fou un marcgravi de la casa de Babenberg que va governar a la Marca Oriental de Baviera o Marca d'Àustria del 1075 a la seva mort.

## Biografia

Era el fill d'Ernest de Babenberg el Valent i d'Adelaida d'Eilenburg, germana del marcgravi Dedó II de Meissen.
En el conflicte de les Investidures va estar primer al costat de l'emperador Enric IV, però el 1018 a la dieta de Tulln va canviar de bàndol sota influència de la seva dona Ida de Formbach-Ratelnberg i del bisbe Altmann de Passau. En conseqüència fou deposat per l'emperador que va donar el feu a Vratislav II de Bohemia, que va derrotar a Leopold a la batalla de Mailberg. Finalment Leopold va aconseguir recuperar i conservar la seva posició però va perdre alguns territoris al sud de Moràvia. Leopold residia a Gars am Kamp.
El 1089 Leopold va ajudar a pagar la construcció de l'abadia de Melk a l'est d'Àustria i va donar les terres per la ubicació de la construcció. Uns km més enllà de l'abadia de Melk, a Àustria Oriental, hi ha les ruïnes de Thunau un castell del Kamp i residència d'estiu de Leopold.

## Matrimoni

El 1065 Leopold es va casar amb Ida de Formbach-Ratelnberg, comtessa de Cham (1060–1101), a la regió de Cham, a l'Alt Palatinat (Baviera); Ida era filla del comte Rapotó IV i de Matilde i es diu que va morir en una croada. Van tenir un soll fill mascle: Leopold III d'Àustria; en canvi van tenir sis filles que es van casar amb ducs i comtes de Caríntia, Bohèmia i Alemanya.

## Referències

* The Royal Ancestry Bible, Royal Ancestors of 300 Colonial American Families Vol. 3 (chart 2180) per Michel L. Call ISBN 1-933194-22-7
* Medieval Lands Project on Leopold II, Margraf of Ostmark
# Mitsunori Fujiguchi

Mitsunori Fujiguchi (Kasukawa, Gunma, Japó, 17 d'agost de 1949), és un exfutbolista japonès.

## Selecció japonesa

Mitsunori Fujiguchi va disputar 26 partits amb la selecció japonesa.

## Enllaços externs

* National Football Teams
* Japan National Football Team Database